"דון קישוט" הינו בלט חגיגי המשלב מוסיקה מדליקה ומשמחת בסגנון ספרדי, כוריאוגרפיה וירטואוזית, תפאורה ותלבושות ססגוניות. הוא מלא באהבה, הומור ושמחת חיים, המועברים לקהל הצופים, ולרקדנים, ומהווה הזדמנות נהדרת להראות את כל היכולות הכוריאוגרפיות שלהם במלוא הפאר.
המוסיקה השמחה של לודוויג מינקוס, הכוריאוגרפיה הווירטואוזית של מריוס פטיפה ואלכסנדר גורסקי, בעריכה ובבימוי המקורי של ויאצ'סלב גורדייב, התפאורה והתלבושות המפוארות שנעשו על ידי אמנים מוכשרים ממוסקבה. לא בכדי "דון קישוט" הינו אחד מחמשת מופעי הבלט הפופולאריים בעולם.
המופע ייערך במסגרת חגיגות 50 שנות יצירה למייסד ומנהל התיאטרון ויאצ'סלב גורדייב שנחשב כיום לאגדת בלט. מדובר בהפקה גרנדיוזית ומושקעת הכוללת 120 אמנים על הבמה ובליווי התזמורת הסימפונית חיפה, כחלק מסיבוב הופעות עולמי.
הרקדנים שיגיעו לאשדוד הינם רקדני ההרכב המקורי - סולנים מובילים ומוכרים. ההפקה תכלול גם את התלבושות המושקעות של התיאטרון ואת התפאורה שבנו אמנים ידועים ברוסיה.